<p><b>الحوايج</b> للي ماخاصهاش تخللي المغربي ينعس <b>من</b> <u>وجهة</u> نظري..</p>
<h3>اليوم، <b>الناس</b> <i>ديال</i> بولمان كايموتو <u>بالبرد</u> وبالثلوجا تحت القزدير، <u>وكايطالبو</u> بالمساعدات، ومساعدات <i>بالزربة</i> وبلا <u>تعطال..</u></h3>
<h4>البارح <b>الناس</b> <i>ديال</i> تينغير <u>كان</u> قاهرهوم واحد الواد <i>بين</i> <u>ببيكًجة</u> ديال الدواور، في الشتا، الأخ <i>مايقدر</i> يشوف خوه، والأم ماتقدر تشوف <b>بنتها</b> <u>للي</u> مزوجة في الضفة <u>المقابلة</u> من الواد للي ديما كايحمل في الشتا...بغاو <i>قنطرة،</i> <u>المنتخبين</u> <b>والدولة</b> <u>دارو</u> عليهوم عين ميكا...اضطرو يقططعو من لحمهوم، ويتفارضو، ويطلبو بعض “المحسنين” باش <u>صاوبو</u> في النهاية قنطرة <u>يا</u> <u>الله</u> دششنوها خلال هاذ <u>الصيمانة..</u></h4>
<p>أنفكًو <i>ونواحيها</i> العالم بيهوم الله سبحانه..</p>
<p>والدولة حادكًا غير في الأجانب...مزيان السياسة الدولية حتى هيا مهمة للبلاد..ولكن كاينين <i>شي</i> حوايج <u>مابقاتش</u> حتى للهيه، وكاتوضع <b>مليون</b> ألف سؤال...مثلا <u>الفلوس</u> <i>والإعانات</i> <i>والعتاد</i> <i>للي</i> <i>كايتوزع</i> <b>في</b> <i>الأردن</i> لصالح كًال ليك اللاجئين السوريين، <b>ولا</b> ذاك العجب ديال <i>“بيت</i> مال القدس”..</p>
<h3><u>لاش</u> <u>باقى</u> صالحة هاذ <i>الريالات</i> معا هاذوك <b>الفلسطينيين</b> للي <u>ماعندهوم</u> وجه <b>معانا؟؟؟</b> علاش هاذوك الريالات <u>مازايدينش</u> في هاذ البشر للي دويت غليه في تينغير وفي بولمان وفي أنفكًو؟؟؟ ماكاينش شي <u>واحد</u> كايخمم <b>بعقلو</b> وماشي بجيبو <b>وبإديولوجيتو</b> وبتخربيقو، يمكن ليه باقي يقبل ويتقببل <b>هاذ</b> الويل ديال الإعانات لولاد...</h3>
<h4>ماكايستاهلوهاش..</h4>
<p></p>